**OBČIANSKA NÁUKA 9. ROČNÍK MR A VARIANT**

**PENIAZE. VZNIK PEŇAZÍ**

V minulosti ľudia nepoznali peniaze. Tovar, ktorý si chceli kúpiť, vymieňali za iný, ktorý mali. Takáto výmena jedného tovaru za druhý sa volá **naturálna výmena**.

Neskôr vznikol prvý typ peňazí vo forme tovaru – **tovarové peniaze**. Najčastejšie to boli kožušiny, olivový olej, dobytok, pivo, meď, plátno.

Nedostatky tovarových peňazí sa vyriešili po objavení kovov. Namiesto tovarového platidla sa začali vyrábať **kovové peniaze** – mince, najčastejšie z drahých kovov, zo zlata, striebra.

Peniaze z drahých kovov nahradili praktické **papierové peniaze**. Tie majú formu bankoviek a vydáva ich centrálna banka príslušného štátu. Peniaze sú žiadané nie kvôli nim samým, ale kvôli tovaru, ktorý za ne možno kúpiť.

**Papierové peniaze a mince** sú hotovostné peniaze. Ak neplatíme v hotovosti, používame bankové peniaze – sú to peniaze uložené v bankách, kam si ich vkladajú občania, posiela zamestnávateľ mzdu. Tieto peniaze môžeme použiť na prevod na iný účet a tak si zaplatiť inkaso, nájom.....Tieto peniaze sú bezhotovostné peniaze – prechádzajú z jedného účtu na druhý. Vieme si ich zameniť za hotovostné hotovostné peniaze a tak si ich vybrať z banky.

V súčasnosti banky vystavujú k účtom platobné karty – vieme s nimi vyplatiť v obchode, vybrať si hotovosť z bankomatu, platiť cez internet.

**PEŇAŽNÉ ÚSTAVY V TRHOVEJ EKONOMIKE**

Peniaze sú nevyhnutný nástroj v našom živote.

V Slovenskej republike máme dva druhy bánk:

1. **Národná centrálna banka** – banka bánk, dohliada na činnosť ostatných bánk, zodpovedá za to, aby v štáte bolo v obehu potrebné množstvo peňazí.

2. **Komerčné banky – obchodné banky**. Prijímajú voľné peniaze od občanov, poskytujú pôžičky. Za tieto činnosti poskytujú úroky pri vklade alebo vymáhajú úroky pri pôžičke. Pôžičku treba splatiť spolu s úrokmi v určitej dohodnutej lehote.

**Poisťovne** – poskytujú poisťovacie služby. Občan uzavrie s poisťovňou zmluvu, pravidelne platí dohodnutú sumu. Pri poistnej udalosti ako je krádež, havária, úraz, úmrtie – keď vznikne občanovi nejaká škoda, dostane občan od poisťovne časť peňazí zo svojej poistnej sumy.

**Sporiteľne** – občan v nich sporí

**RODINNÝ A ŠTÁTNY ROZPOČET**

Suma peňazí, ktorú získame je príjem. Tá časť, ktorú minieme je výdavok. Porovnanie príjmov a výdavkov za určité časové obdobie je rozpočet.

Rozpočet môže byť:

* prebytkový – ušetrili sme,
* vyrovnaný – koľko sme dostali , toľko sme aj minuli
* deficitný – viac sme minuli ako zarobili – vznikol nám dlh

**RODINNÝ ROZPOČET**

* vzniká v rodine. Tvoria ho príjmy a výdavky v rodine.

**ŠTÁTNY ROZPOČET**

* navrhuje ho vláda a schvaľuje Národná rada Slovenskej republiky
* tvoria ho príjmy/ dane, poplatky, clá, odvody/ a výdavky štátu

**Výdavky štátu smerujú do štyroch oblastí**

1. na sociálne zabezpečenie – dôchodky, nemocenské dávky, štátne sociálne dávky, zdravotníctvo.......

2. na obranu

3. na národné hospodárstvo

4. na štátnu a verejnú správu / súdy, polícia, školstvo...../

**ÚLOHA**

**Prečítať si poznámky a nalepiť do zošita.**